Sulak

Sulak ya iku piranti kanggo resik-resik kang digawé saka wulu kang dironcé lan diwénehi gagang kanggo cekelan. Sulak uga diarani kemocéng. Sulak ana kang digawé saka wulu pitik, rafiya, lan kain. Jaman dhisik wujuding sulak iku dawa lan tipis, nanging iki dianggep kurang éfisién. Gagang sulak digawé saka wesi utawa kayu.artikata.com(dipunundhuh tanggal 9 Juni 2011)

Umume sulak iku pranti kanggo nyerapi awu ing meja, kursi, lan rerenggan ing témbok-témbok. Sulak akèh tinemu ing pasar lan ing toko-toko kang adol piranti resik-resik. Yèn ora dienggo, sulak diséléhaké kanthi dicenthelaké ing témbok, mulané ing pucuk gagang sulak diwénéni cénthélan kang digawé saka kain utawa karét. Cénthélan iki gunané kanggo nyénthélaké sulak ing paku kang dituncepaké ing témbok utawa kayu.

Sulak bisa diarani salah sijine asil kerajinan kang turun-temurun duwé sajarah kang dawa ing Cina. Sulak penghargaan saka Cai ing Tianjin ya iku sulak kang digawé Cai Xijiu. Dhèwèké ya iku mbah buyuté Cai Xuebin. Ing pamaréntahané Kaisar Xianfeng ing Dinasti Qing, sulak kang digawé karo Cai dikenal sulak kang nduwéni kualitas kang apik. Sulak iki direkomendasikaké ing pura lan dadi sulak kanggo ngresiki barang-barang ing kulawarga kamaharajan.lintasberita.com(dipunundhuh tanggal 9 Juni 2011)

 Cathetan suku 

Kategori:Piranti